Diari Oficial de la Generalitat Valenciana


Sumari del DOGV 1804, del 15-06-1992 (1992/825133)

RESOLUCIÓ de 13 de maig de 1992, de la Direcció General de Treball, per la qual es disposa el registre i la publicació del Conveni Col.lectiu d'Estacions de Servei per a la Comunitat Valenciana, any 1992.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1804

Data del DOGV
:   15-06-1992

Secció del DOGV
:   ALTRES DISPOSICIONS

Número del document
:   1992/825133


Data del document
:   13-05-1992

Organisme emissor
:   Conselleria de Treball i Afers Socials

Tipus de document
:   Resolució

Resolució de 13 de maig de 1992, de la Direcció General de Treball, per la qual es disposa el registre i la publicació del Conveni Col.lectiu d'Estacions de Servei per a la Comunitat Valenciana, any 1992.  
Vist el text articulat del Conveni Col·lectiu de Treball d'Estacions de Servei per a la Comunitat Valenciana, any 1992, subscrit el 9 d'abril de 1992, d'una part per la representació de la Federació Mediterrània d'Estacions de Servei, i d'altra pels representants de la Federació d'Energia de CCOO-PV i de la Federació de Químiques i Fnergia d'UGT-PV, presentat davant aquesta Direcció General de Treball en data 4 de maig de 1992, i segons l'article 90, apartats 2 i 3 de la Llei 8/1980, de 10 de març, i el Reial Decret 1040/1981, de 22 de maig, sobre registre i dipòsit dels convenis col·lectius de treball, d'acord amb les competències que té transferides segons el RD 4105/82, de 29 de desembre, resolc:  
Primer  
Ordenar-ne la inscripció en el Registre de Convenis Col·lectius de Treball d'aquesta direcció general, amb notificació a la comissió negociadora, i el dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 13 de maig de 1992. - El Director General de treball: Eduard Montesinos i Chilet.  
Conveni d'Estacions de Servei per, a la Comunitat Valenciana Anys 1992 i 1993  
Article primer. Àmbit territorial  
Aquest conveni serà d'aplicació a tot l'àmbit de la Comunitat Valenciana, és a dir, a les províncies de Castelló, València i Alacant.  
Article segon. Àmbit funcional  
Es d'aplicació aquest conveni a totes les empreses i treballadors compresos en l'àmbit funcional regulat en l'art. 3 de l'ordenança Laboral d'Estacions de Servei de 27.11.76, inclosos en l'àmbit territorial d'aquest conveni.  
Article tercer. Àmbit temporal  
Aquest conveni tindrà una duració mínima de vint-i-quatre mesos. En ' conseqüència, s'aplicaran amb caràcter retroactiu a l'1 de gener de 1992 fins al 31 de desembre de 1992 els salaris corresponents a l'any esmentat, i de l'1 de gener de 1993. al 31 de desembre de 1992 els salaris corresponents també a l'any esmentat.  
Aquest conveni s'entendrà tàcitament prorrogat si no és denunciat per qualsevol de les parts amb tres mesos d'antelació a la data de la seua caducitat, mitjançant un escrit de notificació dirigit a l'altra part.  
Revisió salarial. Una vegada que es conega l?índex de Preus al Consum per a l'any 1992 establert per l?INE, s'efectuarà una revisió salarial en tot allò que excedesca el 6,25% que s'aplicarà amb caràcter retroactiu a l'1 de gener de 1992 sobre les taules que figuren en aquest conveni per a l'any esmentat.  
Aquest mateix criteri de revisió salarial s'aplicarà per a l'any 1993 en tot allò que excesca del 6,25%.  
Article quart. Garanties ad personam  
Es respectaran totes les situacions personals que amb caràcter global excedesquen del pacte, enteses com a quantitats líquides i mantingudes estrictament ad personam .  
Es respectaran en tot cas les condicions més beneficioses establertes per disposició legal o per costum inveterat.  
Article cinquè. Classificació professional  
L'auxiliar i l'oficial de segona administratiu després d'exercir el Lloc durant quatre anys sense haver pujat de categoria meritarà el sou de la categoria immediata superior.  
La definició d'expenedor establerta a l'art. 14 de l'Ordenança Laboral d'EE.SS., se substitueix per la següent definició: «l'expenedor és qui es dedica al subministrament de gasolina, gasolis i derivats, i tots els recanvis relacionats amb l'automóbil i gel, i realitzen el cobrament d'aquests, atenen el manteniment normal que requeresquen els clients com usualment han realitzat fins ara, i les liquidacions del torn dins de la seua jornada de treball, i aquelles altres comeses de conservació, neteja i manteniment dels elements i Llocs de treball, Llevat dels serveis i de la jardineria.  
Els productes específics no esmentats anteriorment se seguiran venent en les estacions de servei pels expenedors, amb un acord previ d'ambdues parts o per la pròpia voluntat del treballador.  
Açò no serà obstacle perquè l'empresa puga contractar altre treballador per vendre aquests productes específics i recanvis d'automòbil i que, en cap cas, no subministrarà gasolines ni gasolis.  
La definició d'encarregat de torn establerta en l'art. 14 de l'ordenança Laboral d'EE.SS, se substitueix per la següent definició: «és qui a les ordres immediates de l?encarregat general, gerent o propietari, i amb comandament sobre la resta del personal operar de l?estació, vigila els seus treball, rep els subministraments de tota classe i n'efectua la distribució. Si aquesta tasca fos encomanada a altre treballador d'inferior categoria, aquest quedarà exempt de responsabilitat per perjudicis que s'ocasionen en l?exercici d'aquestes funcions, tret de voluntat maliciosa o de conducta negligent».  
La denominació regulada per l'ordenança laboral en el seu art. 14, grup III, Aprenents, se substitueix per la següent definició: «són els qui alhora presten els seus serveis atenent el manteniment normal que requeresquèn els clients, com la neteja de parabrisa, verificació de la pressió dels pneumàtics i nivells d'oli i d'aigua, aprenen l'ofici d'expenedor sense que això implique disminució de les obligacions de l'expenedor».  
Article sisè. Penositat  
Els treballs de neteja en l'interior de tancs, calderes o qualsevol dipòsit dedicats a l'emmagatzemament de carburants no podran ser realitzats per personal inclòs en aquest conveni col·lectiu.  
Article setè. Peces de vestir de treball  
Les empreses estan obligades a proporcionar als seus treballadors peces de vestir de treball en nombre i forma següent:  
- Dues granotes i uniformes.  
- Dues camises i dos pantalons d'estiu.  
- Tres parells de sabates anuals.  
- Una jaqueta de cuiro cada tres anys o una peça d'abric cada dos anys.  
A aquelles persones que treballen en llocs greixosos o humits, se'ls proporcionarà tres granotes o peces similars i tres parelles de sabates o botes, anualment.  
La sigla o nom de l?empresa es col·locarà a la part superior de la butxaca esquerra de la granota, camisa o caçadora, i mai a l?esquena.  
L'ús de la gorra s'acomodarà a les normes en vigor.  
Les peces de vestir de treball seran d'ús individual i es consideraran com a pertanyents a l?empresa fins a la seua caducitat en els temps expressats, i hauran de ser utilitzades exclusivament per al servei d'aquesta. El color de la peça estarà dins de la gamma gris, blau i crema, tret de l'àrea del monopoli, en què tindrà els colors propis de les companyies distribuïdores.  
Les modificacions. de l'anterior concepte d'uniformitat expressada en aquest article en l'Àrea del monopoli amb fins publicitaris aliens a l?empresa, per decisió o conveniència d'aquesta, seran objecte de negociació entre l?empresa i els treballadors.  
La comissió mixta estudiarà i presentarà en el conveni vigent una proposta sobre les repercussions econòmiques de la publicat.  
Article vuitè. Retribucions  
Seran d'aplicació per a 1992 les taules adjuntes, que representen un 7,75% de l'augment respecte de les anteriors per a 1991. Estan equiparades les retribucions de l'encarregat de torn amb les de l'oficial administratiu de segona.  
Una vegada conegut l?IPC de 1992, les parts signants d'aquest conveni es reuniran a fi d'establir la taula de retribucions per a 1993 segons el que s'ha pactat per a l'any esmentat, que és un 7,75% d'augment sobre les taules definitives per a 1992.  
Article novè. Pagues extraordinàries  
Els treballadors compresos en aquest conveni, percebran anualment dotze pagues o mensualitats, més tres pagues extraordinàries de trenta dies de salar base de conveni més plus d'antiguitat.  
Aquestes tres pagues s'abonaran en les dates següents:  
- 1: de l'1 al 15 de març.  
- 2: de l'1 al 30 de juny (de vacances).  
- 3: de l'1 al 20 de desembre (de Nadals).  
Article deu. Complement de treball nocturn  
El complement regulat per l'art. 63 de l'Ordenança Laboral per a EE.SS, es fixa en el 30% del salari base per expenedor i nit efectivament treballada.  
Article onze. Menyscapte de diners.  
Tot el personal que siga responsable de diners en efectiu rebrà anualment en concepte de menyscapte de diners una quantitat equivalent a vint-i-dos dies de salari base més antiguitat per a 1992, i de vint-i-tres dies de salari base més antiguitat per a 1993, quantitat aquesta que caldrà fer efectiva en dotze mensualitats.  
Article dotze. Desplaçament de vehicles  
El treballador que amb autorització i per ordre de l'empresa, i amb el corresponent permís de conduir, es dedique al desplaçament de cotxes entre les distintes seccions (greixatge, rentador, aparcament, etc.), dins de la mateixa EE.SS., percebrà un plus del 5% del seu salari de conveni per cada dia efectiu de treball.  
Article tretze. Seguretat Social.  
En els casos d'incapacitat temporal per al treball motivada per accident, les empreses afectades per aquest conveni es comprometen a complementar les prestacions de la Seguretat Social fins arribar a l'import del salari real del treballador que estiga de baixa per aquest motiu.  
En cas d'ILT per malaltia amb hospitalització, les empreses complementaran fins al 100% durant els quinze primers dies de l'hospitalització.  
Article catorze. Assegurança d'invalidesa i mort  
Les pòlisses de les assegurances d'accidents ja contractades o que es contracten per les empreses a partir de 1'l de gener fins al 31 de desembre de 1992, per cobrir la responsabilitat en els casos d'invalidesa o de mort, hauran de garantir, en cas de mort: 3.000.000 FITA, i en cas d'invalidesa: 3.250.000 PTA.  
Els riscos que es produesquen amb ocasió o com a conseqüència del treball es cobriran segons el següent desglossament:  
Primer: mort.  
Segon: gran invalidesa.  
Tercer: invalidesa absoluta per a qualsevol tipus d'activitat remunerada.  
Quart: invalidesa total que l'incapacita per a l'exercici del seu treball habitual.  
Dins dels seixanta dies següents a la contractació o a la renovació de la pòlissa, l'empresa n'haurà de Lliurar una fotocòpia a cada treballador.  
Article quinze. Jornada laboral  
Per a 1992 i 1993 s'estableix una jornada de 1792 hores anuals, quaranta setmanals.   
L'esmentada jornada no podrà ser partida tret d?acord exprés entre empresa i treballador.  
A tots els centres que estiguen oberts durant les vint-i-quatre hores del dia, s'establiran torns rotatius.  
Els horaris podran ser:  
- De sis a catorze hores.  
- De set a quinze hores.  
- De catorze a vint-i-dues hores, o bé de quinze a vint-i-tres hores.  
L'elecció d'un o d'altre horari serà decidit per la majoria dels treballadors que integren la plantilla sense perjudici que aquests, si ho volen, mantinguen els horaris actuals.  
Amb aquesta finalitat s'establirà un calendari de forma que un treballador no treballe més de dos diumenges consecutius.  
Article setze. Plus de distància  
El plus de distància quedarà regulat segons que estableix l'art. 67 de l'Ordenança Laboral per a EE.SS. i l'Ordre de 10/02/1958, amb l'única condició de fixar un. import de nou pessetes per quilòmetre per a 1992, i de deu pessetes per quilòmetre per a 1993, entenent-s'hi que correspondrà aquest abonament a partir dels dos quilometres entre la població on resideix el treballador i la ubicació de l'EE.SS.  
Article disset. Entrepà,  
Quan la jornada es realitze de forma continuada serà obligatori un descans de quinze minuts.  
Article divuit. Canvi d'horari  
El personal administratiu tindrà dotze setmanes de jornada intensiva amb horari de 8 a 15 hores durant el període comprés entre el vint-i-u de juny i el vint-i-u de setembre.  
No serà obligatori per a les empreses la concessió d'aquestes setmanes de jornada intensiva simultàniament a tota la plantilla de personal administratiu.  
Quan concórreguen circumstàncies especials de força major, les empreses podran adaptar els seus horaris de mutu acord amb els treballadors.  
Així mateix os respectaran els pactes existents o futurs en aquesta matèria entre treballador i empresari.  
Tot l?establert en aquest article en matèria de jornada intensiva és d'aplicació, únicament i exclusivament, al personal administratiu d'EE.SS.  
Article dinou. Tancament nocturn, dominical i festiu  
Després de les conversacions mantingudes amb les autoritats governatives, policíaques i de la Guàrdia Civil, s'acorda estudiar la possibilitat de regular el tancament nocturn, dominical i festiu, per ambdues parts, patronal social ' i establir un termini d'estudi de tres mesos, pel cap alt, atenent la recomanació que emana de la delegació del govern en aquesta comunitat, condicionat a imperatius legals de rang superior que afecten el tancament.  
Les parts signants d'aquest conveni es comprometen a elevar a la Delegació del Govern per a la Comunitat Autònoma Valenciana la proposta conjunta de tancament de la meitat de les EE.SS. durant les nits els dies 24 i 31 de desembre. En el cas que aquesta proposta fos autoritzada per la Delegació del Govern, i en les condicions d'aquesta autorització, els dies 24 i 31 de desembre es procediria al tancament alternatiu, al 50% del total de les EE.SS. de la Comunitat Valenciana, per a la qual cosa, la Federació Mediterrània d'EE.SS. habilitaria els mitjans necessaris per conèixer amb antelació quines serien les EE.SS. que estarien tancades les nits dels dies esmentats.  
Aquest tancaments produiria per decisió de l'empresa, i es pagaria un plus en aquelles que decidíssen romandre obertes, plus que establiria la comissió paritària del conveni una vegada autoritzat el tancament per als dies 24 i 31 de desembre.  
Article vint  
En els casos de tancament nocturn, dominical i festiu, els torns de treball i la jornada s'establiran en la forma en què millor asseguren el servei, i procuraran la major equitat en la seua regulació, d'acord amb el que estableix l'article 15. La jornada no es podrà partir tret d'acord entre empresa i treballador.  
Si l?empresa estima convenient mantenir un servei de vigilància durant el tancament nocturn, dominical o festiu, podrà utilitzar per a aquest els expenedors de la seua plantilla de forma rotativa.  
Article vint-i-u. Vacances  
Les vacances seran de 30 dies naturals i es prendran per torns rotatius.  
Les vacances es podran gaudir durant tot l'any, preferentment en els mesos de juny, juliol, agost i desembre.  
No obstant això, el treballador tindrà dret a partir el seu descans vacacional en dos períodes iguals de temps, dels quals un tindrà dret a guadir-lo durant els mesos anteriorment esmentats.  
L'empresa determinarà el calendari de vacances en els dos primers mesos de l'any, o bé en els dos últims mesos de l'any anterior, de comú acord amb els treballadors.  
Article vint-i-dos. Llicències retribuïdes.  
El treballador, si avisa amb la possible antelació i ho justifica adequadament, podrà faltar o absentar-se del treball, amb dret a la seua remuneració, per un dels motius i durant el temps màxim que tot seguit s'exposa:-  
a) Quinze dies naturals, com a mínim, en cas de matrimoni.  
b) Durant quatre dies, que s'hauran d'ampliar a tres més, quan el treballador necessiteu realitzar algun desplaçament a aquest efecte a una localitat distinta d'aquella on tinga la seua residència habitual, en els casos de part d'esposa o de malaltia greu o mort del seu cònjuge, ascendents o descendents, fins al tercer grau.  
c) Durant un dia per trasllat del seu domicili habitual.  
d) Pel temps indispensable per al compliment d'un deure inexcusable de caràcter públic i personal, degudament justificat.  
e) Per matrimoni de pares, fills, germans o cunyats, s'atorgarà un dia de llicència, que serà d'un dia més si l?esdeveniment és fora de la província.  
f) Pel temps indispensable i necessari per acudir a consulta mèdica. Sempre que es justifique degudament.  
g) Tots els treballadors afectats per aquest conveni tindran dret dins de l'any natural a un dia laborable de descans, que es gaudirà amb un acord previ entre empresa i treballador, preferentment en període vacacional, Nadals i Setmana Santa, tenint-hi en compte les exigències productives, tècniques i organitzatives.  
No retribuïdes.  
Sense perjudici del que disposa l'apartat anterior d'aquest article, en els casos previstos en el seu punt b), el treballador tindrà dret a més a una llicència de tres dies, sense remuneració, que haurà d'ampliar-se fins a quatre dies, així mateix sense remuneració, en el supòsit d'haver de desplaçar-se el treballador a aquest efecte a una localitat distinta d'aquella on tinga la seua residència habitual.  
Article vint-i-tres. Hores extraordinàries.  
En atenció a les actuals circumstàncies, les parts signants d'aquest conveni estimen que la reducció d'hores extraordinàries és una via adequada per a la creació d'ocupació. Segons això, aquestes es regiran pels següents criteris:  
- Hores extraordinàries habituals: se suprimiran totalment.  
- Hores extraordinàries motivades per causa de força major i estructurals: realització.   
A fi d'aclarir el concepte d'hora extraordinària estructural, s'entendran com a tals les necessàries per a períodes punta de producció, absències imprevistes, canvis de torn, o les de caràcter estructural derivades de la naturalesa del treball de què es tracte o manteniment.  
Tot això sempre que no puguen ser substituïts per les contractacions temporals o a temps parcial, previstes en la Llei.  
En aquest tema s'observarà l'estricte compliment de la regulació continguda en l'art. 35 de l'Estatut dels Treballadors.  
Article vint-i-quatre. Jubilació  
En la mateixa línia de l'article anterior, i en atenció als possibles efectes que amb vista a pal·liar l'atur pogués tenir, els signants d'aquest conveni acorden la jubilació als 64 anys, amb el 100% dels drets passius, dels treballadors que així ho sol·liciten, i es comprometen les empreses a la contractació simultània de treballadors joves o perceptors de l'assegurança de desocupació en un nombre igual al de jubilacions anticipades que es pacten, amb els contractes que regula el Reial Decret Legislatiu 1194/1985, de 17 de juliol, mínim un any.  
Article vint-i-cinc. Garantia d'ocupació  
Les empreses es comprometen a no fer ús de la contractació temporal de forma permanent per ocupar les vacants que es produesquen per acomiadament, tret del cas de contractes en pràctica i de formació.  
S'estudiarà en els mateixos terminis que per a l'article 19, 20 i 21 d'aquest conveni, per ambdues arts, la possibilitat de reconvertir els contractes eventuals en fixos en les EE.SS.  
Article vint-i-sis. Drets sindicals  
Els treballadors tindran dret a elegir, si més no, un representant per estació de servei, sempre que la plantilla d'aquesta siga superior a quatre treballadors, amb els drets reconeguts als delegats de personal en la legislació vigent.  
Les empreses afectades per aquest conveni reconeixen com a interlocutors naturals en el tractament i en la substanciació de les relacions laborals a les centrals sindicals implantades. als efectes previstos en aquest conveni, les empreses afectades per aquest respectaran el dret de tots els treballadors a sindicar-se lliurement i a no discriminar ni fer dependre l?ocupació del treballador a la condició que no s'afilie o que renuncie a la seua afiliació sindical.  
Es concedeixen les hores necessàries per als delegats i membres del cometé d'empresa a l'efecte de la negociació col·lectiva, i es crea la figura del delegat Provincial.  
Les centrals sindicals signants faran conèixer la representació legal de la part econòmica, els representants Provincials de les dites centrals, els quals tindran un crèdit de 30 hores mensuals per a la seua activitat sindical, independentment de les hores sindicals a què tinguen dret els delegats de personal o membres del comitè d'empresa.  
El cost econòmic de les hores sindicals, l'haurà de fer efectiu la Federació Mediterrània d'EE.SS.  
Article vint-i-set. Seguretat i higiene.  
En totes les EE.SS. s'elegirà el vigilant de seguretat i higiene en el treball.  
Com a mínim s'efectuarà una revisió mèdica anual a tots els treballadors de cada EE.SS.  
Es crearà una comissió de salut laboral la composició de la qual serà paritària. Per al nomenament de la representació dels treballadors es mantindrà l?índex de representativitat que cada central sindical tinga en el sector d'EE.SS. i en l'àmbit de la Comunitat Valenciana.  
La comissió no excedirà de vuit membres, quatre d'ells en representació dels treballadors, quatre en representació de les empreses, i un metge especialista, amb veu però sense vot, nomenat de mutu acord entre ambdues parts.  
Ambdues representacions es comprometen a mantenir reunions periòdiques trimestrals, després de la convocatòria prèvia de qualsevol de les parts amb quinze dies d'antelació.  
Les funcions bàsiques de la comissió de salut laboral tindrà com a objectius prioritaris:  
1. Promoure l?observança de les disposicions legals vigents per a la prevenció dels riscs professionals en l'àmbit de les EE.SS.  
2. Prestar assessorament a les empreses per evitar i/o reduir els riscos que atempten contra la integritat física i salut dels treballadors.  
3. Fer conèixer les normes i els procediments que en matèria de seguretat i higiene dicten els organismes especialitzats en aquesta matèria.  
4. Ser informada sobre els resultats estadístics dels reconeixements mèdics que es realitzen als treballadors en aquest sector.  
Article vint-i-vuit. Pluriocupació  
Els signants d'aquest conveni estimen convenient de suprimir la pluriocupació com a regla general.  
En aquest sentit, les empreses no realitzaran contractacions de treball a persones que estiguen contractades a jornada completa en altra empresa. Sí que podran fer-ho, tanmateix, quan l?esmentada contractació s'efectue en jornada de treball a temps parcial, sempre que en conjunt no se supere la jornada ordinària de treball.  
Article vint-i-nou. Plus de festius  
El treball que es preste en festiu es remunerarà amb un plus de 500 pessetes per jornada treballada, en 1992 i de 600 pessetes per jornada treballada en 1993, o la part proporciona a les hores treballades, independentment dels descansos setmanals o compensacions que legalment escaiguen. (S'entén per «festius» els catorze dies assenyalats en el calendari laboral anual).  
Article trenta. Plus de diumenge  
El treball que es preste en diumenge es remunerarà amb un plus de 500 pessetes per jornada treballada era 1992 i de 600 pessetes per jornada treballada en 1993 o la part proporcional a les hores treballades.  
Article trenta-u. Comissió mixta d'interpretació i seguiment del conveni  
Es constitueix una comissió mixta d'interpretació i seguiment del conveni de caràcter paritari (empresaris i treballadors), i, en conseqüència en formaran part vuit membres de la Federació d'EE.SS. del Mediterrani i vuit membres de les centrals sindicals signants d'aquest conveni col·lectiu, elegits per les respectives representacions (social i econòmica), amb independència dels assessors que cada part estime com a necessaris.  
L'objecte d'aquesta comissió és: solucionar qualsevol reclamació sobre la interpretació o exigència d'allò concertat en aquest conveni. Per dirigir-se a aquesta comissió mixta, sols es podrà fer a través de les organitzacions signants d'aquest Conveni. Per a qualsevol reclamació relacionada amb aquest, hi serà obligatori el dictamen previ de la comissió mixta.  
En el document de l?entrada en vigor de la normativa que substituirà l'ordenança General de Seguretat i Higiene en el Treball, la comissió paritària adaptarà el contingut del conveni al que s'hi disposa.  
Ambdues parts designen com a domicilis els de les seues respectives seus socials, és a dir, e/ Gascó Oliag 6, entresol, plaça de Nàpols i Sicília 3 i c/ Arquitecte Mora, 7, totes elles a València.  
Article trenta-dos. Disposició transitòria primera: cursos de formació professional i comitè paritari  
1. Les empreses podran organitzar cursos de formació i de perfeccionament del personal amb caràcter gratuït, a fi de promoció professional i capitalització.  
2. Es constituirà un comitè paritari format per quatre representants de les empreses i quatre dels treballadors, l?objecte de la qual serà elaborar plans de formació professional destinats a adequar els coneixements professionals dels treballadors a les noves tecnologies i a facilitar la formació professional.  
Seran funcions d'aquest comité paritari:  
a) Realitzar, per si o per mitjà d'entitats especialitzades, estudis de caràcter projectiu respecte de les necessitats de mà d'obra en el sector d'EE.SS. i les seues corresponents qualificacions.  
b) Proposar i executar accions formatives en les seues diverses modalitats i nivells, ja sia amb programes que es puguen realitzar als centres de formació d'empresa, o els que en el futur es puguen constituir, així a través dels programes nacionals o internacionals desenvolupats per organismes competents.  
c) Col·laborar, segons les pròpies possibilitats, mitjançant entitats especialitzades en la diagnosi i el disseny de programes puntuals de formació d'empresa, tenint-hi en compte les especificacions i necessitats concretes, així com les característiques genèriques o individuals dels treballadors afectats.  
d) Coordinar i seguir els desenvolupament de formació en pràctiques dels alumnes que siguen rebuts per les empreses en el marc dels acords firmats a nivell sectorial o per empreses.  
e) Avaluar de manera continuada totes les accions mampreses, a fi de revisar-ne les orientacions, promoure noves activitats i actualitzar la definició dels objectius de la formació professional.  
Article trenta-tres. Disposició transitòria segona  
Independentment de la data de publicació d'aquest conveni al DOGV, les taules salarials i els endarreriments derivats del Conveni des de l'1 de gener de 1992, s'hauran de pagar abans del 31 de maig de 1992.  
Article trenta-quatre. Vinculació a la totalitat  
Les condicions ací pactades formen un tot orgànic i indivisible i, a l'efecte de la seua aplicació pràctica, seran considerades globalment.  
1 en prova de conformitat i d'aprovació del contingut d'aquest conveni, firmen els assistents a l'acte per copia en sis exemplars.  
 Taula salarial per a 1992  
 Salari base mes  
Categories o dia/pessetes  
 Personal administratiu  
 1. Encarregat general d'EE.SS. 111.653  
 2. Cap administratiu 102.113  
 3. Oficial administratiu de primera 96.747  
 4. Oficial administratiu de segona 91.266  
 5. Auxiliar administratiu 88.404  
 6. Aspirant a administratiu 69.250  
 Personal operari  
 1. Personal operari especialista  
 1.1. Encarregat de torn 91.266  
 1.2. Mecànic especialista 86.856  
 1.3. Expenedor 2.848  
 1.4. Engreixador 2.848  
 1.5. Rentador 2.848  
 1.6. Conductor 2.848  
 1.7. Muntador de pneumàtics 2.848  
 2. Personal operari no especialista  
 2.1. Mosso d'EE.SS 2.832  
 2.2. Ajudant 2.492  
 3. Aprenent 2.492  
 Personal subaltern  
 1. Magatzemer 2.832  
 2. Cobrador 88.395  
 3. Ordenança 2.781  
 4. Grum 2.492  
 5. Guarda 2.832  
 6. Personal de neteja 2.749  
 pessetes/hora 380